**Ministru kabineta noteikumu projekta
“Grozījumi Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem” ” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts saskaņā ar grozījumiem likumā “Par iedzīvotāju ienākuma nodokli”, kas paredz pārejas periodā no 2021. gada 1. jūlija līdz 2021. gada 31. decembrim pienākumu ienākuma no samaksas par intelektuālo īpašumu izmaksātājam nosūtīt paziņojumu Valsts ieņēmumu dienestam, un lai nodrošinātu attiecīgās informācijas iesniegšanu jāpapildina Ministru kabineta 2008. gada 25. augusta noteikumu Nr.677 “Noteikumi par iedzīvotāju ienākuma nodokļa paziņojumiem” 1.pielikuma un 2.pielikuma tabula “1.\* Ienākuma veida kodi” ar jaunu ienākuma veida kodu. Ministru kabineta noteikumi stāsies spēkā 2021. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par iedzīvotāju ienākuma nodokli” pārejas noteikumu 165. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma “Grozījumi likumā “Par iedzīvotāju ienākuma nodokli””, kas pieņemts Saeimā 2020. gada 27. novembrī un stājās spēkā 2021. gada 1. janvārī, 27. pantu likuma “Par iedzīvotāju ienākuma nodokli” pārejas noteikumu 165. punktā noteikts pienākums pārejas periodā no 2021. gada 1. jūlija līdz 2021. gada 31. decembrim ienākuma no samaksas par intelektuālo īpašumu izmaksātājam nosūtīt paziņojumu par fiziskajai personai izmaksātajām summām Valsts ieņēmumu dienestam ne vēlāk kā līdz ienākuma izmaksas mēnesim sekojošā mēneša 15. datumam.Šobrīd Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem” (turpmāk – Ministru kabineta 2008.gada 25.augusta noteikumi Nr.677) 1.pielikuma “Paziņojums par fiziskai personai izmaksātajām summām” un 2.pielikuma “Paziņojums par fiziskajām personām izmaksātajām summām (kopsavilkums)” tabulā “1.\* Ienākuma veida kodi” norādītos ienākuma veida kodos ir atsevišķs ienākuma veida kods 1003, kas atbilst ar iedzīvotāju ienākuma nodokli apliekamajiem ienākumiem no intelektuālā īpašuma (izņemot autortiesību mantinieku ienākumus). Atbilstoši likumā “Par iedzīvotāju ienākuma nodokli” pārejas noteikumu 172. punktā ietvertajam regulējumam ar minēto ienākuma veida kodu 1003 2021. gadā autoratlīdzību izmaksātāji deklarēs ienākumu no intelektuālā īpašuma, ja autoratlīdzības līgums ar fizisko personu ir noslēgts līdz 2020. gada 31. decembrim un samaksa atbilstoši noslēgtajam autoratlīdzības līgumam tiek izmaksāta 2021. taksācijas gadā, vai arī, ja ienākumu izmaksā kolektīvā pārvaldījuma organizācija. Minētajam ienākumam piemēro progresīvo ienākuma nodokļa likmi 20%, vai 23% vai 31%. Attiecīgi ienākuma veida kodu 1003 nevar izmantot izmaksājot ienākumu no samaksas par intelektuālo īpašumu periodā no 2021. gada 1. jūlija līdz 2021. gada 31. decembrim, kuram ienākuma nodokli piemēro 25% vai 40% apmērā atbilstoši likuma “Par iedzīvotāju ienākuma nodokli” pārejas noteikumu 164. punktam. Turklāt atsevišķs ienākuma veida kods ienākumam no samaksas par intelektuālo īpašumu dos iespēju Valsts ieņēmumu dienestam:- nodrošināt datu atlasi iekļaušanai gada ienākumu deklarācijas sagatavē un autoratlīdzības saņēmēja 2021. gada deklarācijas sagatavē;- korekti aprēķināt iedzīvotāju ienākuma nodokli deklarāciju sagatavēs;- izmantot datus diferencētā neapliekamā minimuma un Valsts ieņēmumu dienesta prognozētā mēneša neapliekamā minimuma aprēķinos;- nodot informāciju Valsts sociālās apdrošināšanas aģentūrai par ieturēto valsts sociālo apdrošināšanas obligāto iemaksu daļu, kas ietilpst iedzīvotāju ienākuma nodoklī, kuru ieturēs no minēta ienākuma. Saskaņā ar likuma “Grozījumi likumā “Par iedzīvotāju ienākuma nodokli””, kas stājās spēkā 2021. gada 1. janvārī, 26. pantu likuma “Par iedzīvotāju ienākuma nodokli” 38. pants papildināts ar jaunu trešo daļu, kas stāsies spēkā 2022. gada 1. janvārī un kurā noteikts, ka Ministru kabinets nosaka paziņojumā par fiziskai personai izmaksātajām summām iekļaujamo informāciju. Saistībā ar likuma “Par iedzīvotāju ienākuma nodokli” pārejas noteikumu 163, 164 un 165.punktu, kas nosaka pārejās periodu no 2021.gada 1.jūlija līdz 2021.gada 31.decembrim attiecībā uz maksātāja ienākumu no intelektuālā īpašumā aplikšanu ar nodokli, piemērojamo nodokļa likumi un pārskatu iesniegšanu ir nepieciešams nodrošināt informāciju paziņojumos par fiziskajai personai izmaksātajām summām jau no 2021. gada 1. jūlija. Līdz ar to ir izstrādāts noteikumu projekts, kas paredz grozījumus Ministru kabineta 2008. gada 25. augusta noteikumu Nr.677 1. un 2. pielikumā, papildinot tabulas ar jaunu ienākuma veida kodu, ar iedzīvotāju ienākuma nodokli apliekamam ienākumam no samaksas par intelektuālo īpašumu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi ienākumu no samaksas par intelektuālo īpašumu izmaksātāji, kuriem saskaņā ar likumu “Par iedzīvotāju ienākuma nodokli” pārejas noteikumu 165. punktu ir pienākums Valsts ieņēmumu dienestam iesniegt paziņojumu par fiziskajai personai izmaksāto ienākumu, kā arī fiziskās personas, par kuru ienākumu no samaksas par intelektuālo īpašumu izmaksu paziņojums tiek sniegts. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina šobrīd noteikto paziņojumu iesniegšanas kārtību, veicot ienākumu izmaksu fiziskajām personām. Noteikumu projekts nodrošina administratīvā sloga mazināšanu fiziskām personām saistībā ar ienākuma no samaksas par intelektuālo īpašumu saņemšanu periodā no 2021. gada 1.jūlija līdz 2021. gada 31. decembrim.  |
| 3. | Administratīvo izmaksu monetārs novērtējums | Noteikumu projekts nemaina šobrīd noteikto paziņojumu iesniegšanas kārtību nodokļu maksātājiem.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiks publicēta Finanšu ministrijas mājaslapā.  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, kā arī neietekmē pieejamos cilvēkresursus. Noteikumu projekts nenosaka jaunu institūciju veidošanu vai reorganizāciju un likvidāciju. |
| 3. | Cita informācija | Nav. |

Finanšu ministrs J.Reirs

Radzjušonoka 67121815

Marija.Radzjusonoka@vid.gov.lv